ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
5 వ జాతీయ ప్రజా సేకరణ సదస్సును నిర్వహించిన గవర్నమెంట్ ఈ- మార్కెట్ ప్లేస్ 
ప్రజా సేకరణ వ్యవస్థలో జెమ్ విప్లవాత్మక మార్పులు తెచ్చింది... వాణిజ్య పరిశ్రమల శాఖ సహాయ మంత్రి శ్రీమతి అనుప్రియా పటేల్
ఆగస్టు 9 నుంచి సెప్టెంబర్ 9 వరకు జరిగే డిజిటల్ ప్రదర్శనలో అమ్మకందారుల విక్రయిస్తున్న వివిధ ఉత్పత్తులు, సేవలను చూడవచ్చు
'సామర్ధ్యం, పారదర్శకత, సమగ్ర సాంకేతిక ఆధారిత ప్రభుత్వ సేకరణ' అనే అంశంపై భారత పరిశ్రమల సమాఖ్య  సహకారంతో గవర్నమెంట్ ఈ-మార్కెట్ ప్లేస్  2021 ఆగస్ట్ 9,10 తేదీల్లో అయిదవ జాతీయ ప్రజా సేకరణ సదస్సును నిర్వహించింది.
సదస్సును కేంద్ర వాణిజ్యం, పరిశ్రమ శాఖ సహాయ మంత్రి శ్రీమతి అనుప్రియా పటేల్ వర్చువల్ విధానంలో ప్రారంభించారు. జెమ్ చైర్మన్, వాణిజ్య శాఖ కార్యదర్శి శ్రీ బీవీఆర్ సుబ్రహ్మణ్యం కూడా ప్రారంభ సమావేశంలో పాల్గొన్నారు.ఈ సందర్భంగా మాట్లాడిన శ్రీమతి పటేల్ ప్రజా సేకరణ వ్యవస్థలో జెమ్ విప్లవాత్మక మార్పులు తెచ్చిందని అన్నారు. అన్ని అంశాలకు ప్రాధాన్యత ఇస్తూ జెమ్ పనిచేస్తున్నదని అన్నారు.ప్రధానమంత్రి శ్రీ నరేంద్ర మోదీ పిలుపు మేరకు ఆత్మ నిర్భర్ భారత్ సాధన దిశలో ప్రపంచ స్థాయిలో స్థానికత కు ప్రాధాన్యత ఇస్తూ జెమ్ పనిచేస్తున్నదని ముఖ్య అతిధిగా పాల్గొన్న శ్రీ బీవీఆర్ సుబ్రహ్మణ్యం అన్నారు. దీని ద్వారా మేక్ ఇన్ ఇండియా కార్యక్రమానికి జెమ్ సహకరిస్తున్నదని అన్నారు.
సదస్సులో జెమ్ కార్యక్రలాపాలు, అమలు చేస్తున్న కార్యక్రమాలపై చర్చలు జరిగాయి. ప్రజా సేకరణలో స్మూక్మ, చిన్న మధ్య తరహా సంస్థలకు ఇస్తున్న ప్రాధాన్యత, ప్రభుత్వంతో వ్యాపారం చేస్తున్న వ్యాపారులు, సేవలను అందిస్తున్న వారు ఫిన్టెక్ ద్వారా రుణ సౌకర్యం పొందే అవకాశాలు లాంటి అంశాలపై చర్చలు జరిగాయి. సదస్సులో భాగంగా ప్రభుత్వ కొనుగోలుదారులు, అమ్మకందారుల మధ్య వర్చువల్ విధానంలో బి 2బి, బి 2జి చర్చలు జరిగాయి. సదస్సులో కొనుగోలుదారులు మరియు విక్రేతలు, జెమ్ లక్ష్యాలు నూతనంగా అమలు చేస్తున్న కార్యక్రమాలపై అవగాహన, శిక్షణ మరియు సాంకేతిక సదస్సులను నిర్వహించారు. సమస్యలను అక్కడికక్కడే పరిష్కరించడానికి మరియు విక్రేతలు మరియు కొనుగోలుదారుల నమోదును సులభతరం చేయడానికి వర్చువల్ కేంద్రాన్ని ఏర్పాటు చేసి ఆన్లైన్ ప్రదర్శనలను, సదస్సులను నిర్వహించారు.
ఈ ఏడాది నిర్వహించిన సదస్సులో కొనుగోలుదారులు, అమ్మకందారుల, పరిశ్రమల మధ్య అవగాహన కుదిరి కొనుగోలుకు, అమ్మకానికి సిద్ధంగా ఉన్న వస్తువులు సేవల వివరాలను వివరించడానికి ప్రత్యేక ఏర్పాట్లను చేశారు. జెమ్ ద్వారా అందుబాటులో ఉండే వస్తువులు, సేవలపై 2021 ఆగస్టు 9 నుంచి సెప్టెంబర్ 9 వరకు జరిగే డిజిటల్ ప్రదర్శనలో అందుబాటులో ఉంచుతారు.
2020-21 ఆర్థిక సంవత్సరంలో జెమ్ ద్వారా సాగిన అమ్మకాలు, కొనుగోళ్లలో మొదటి రెండు స్థానాల్లో నిలిచిన వారికి జెమ్ సీఈఓ శ్రీ పీకే సింగ్ అవార్డులను అందించారు.
ప్రభుత్వ కొనుగోలుదారులతో రక్షణ మంత్రిత్వ శాఖ ప్రధమ స్థానంలో ఉండగా పెట్రోలియం సహజ వాయువు మంత్రిత్వ శాఖ ద్వితీయ స్థానంలో నిలిచాయి. రాష్ట్ర ప్రభుత్వాల తరగతిలో ఉత్తరప్రదేశ్, గుజరాత్ రాష్ట్రాలు తొలి రెండు స్థానాల్లో నిలిచాయి.ప్రభుత్వ రంగ సంస్థల విభాగంలో గెయిల్ ఇండియా లిమిటెడ్, చమురు సహజ వాయువుల సంస్థ ప్రథమ, ద్వితీయ బహుమతులు గెల్చుకున్నాయి. అమ్మకందారుల విభాగంలో టాటా మోటార్స్ లిమిటెడ్కు ప్రథమ బహుమతిని మహీంద్రా అండ్ మహీంద్రా లిమిటెడ్ కు ద్వితీయ బహుమతిని అందించారు.
ముగింపు ప్రసంగం చేసిన జెమ్ సీఈఓ శ్రీ సింగ్ విజేతలను అభినందించి, తమతో కలసి పనిచేస్తున్నవారికి కృతజ్ఞతలు తెలిపారు. ప్రధానమంత్రి నిర్దేశించిన విధంగా సమర్ధంగా, పారదర్శకంగా కార్యకలాపాలను నిర్వహిస్తామని ఆయన చెప్పారు.
(Visitor Counter : 175
ప్రధాన మంత్రి కార్యాలయం
న్యూ ఢిల్లీ కి చేరుకొన్న శ్రీ లంక ప్రధాని శ్రీ మహిందా రాజపక్షే
శ్రీ లంక ప్రధాని శ్రీ మహిందా రాజపక్షే ఈ రోజు న సాయంత్రం పూట న్యూ ఢిల్లీ కి చేరుకొన్నారు. దేశ ప్రధాన మంత్రి ఆహ్వానించిన మీదట ఆయన 2020వ సంవత్సరం ఫిబ్రవరి 8-11 తేదీ ల మధ్య కాలం లో భారతదేశం లో ఆధికారిక పర్యటన కు విచ్చేశారు. శ్రీ లంక ప్రధాని వెంట ఒక ఉన్నత స్థాయి ప్రతినిధి వర్గం ఇక్కడ కు వచ్చింది. ఫిబ్రవరి 8వ తేదీ నాడు ప్రధాన కార్యక్రమం ఉంటుంది. దీని లో భాగం గా, ఆయన ప్రధాన మంత్రి శ్రీ నరేంద్ర మోదీ తో కలసి ప్రతినిధివర్గం స్థాయి చర్చల లో పాలుపంచుకోనున్నారు. ఆయన దేశ రాష్ట్రపతి తో కూడా సమావేశమవనున్నారు. విదేశీ వ్యవహారాల శాఖ మంత్రి ఉదయం పూట శ్రీ లంక ప్రధాని తో భేటీ కానున్నారు.
ఢిల్లీ లో ఆధికారిక కార్యక్రమాల ను ముగించుకొన్న అనంతరం శ్రీ లంక ప్రధాని వారాణసీ, సారనాథ్, బోధ్ గయ, ఇంకా తిరుపతి లకు వెళ్లి ఆనక కొలంబో కు తిరుగుపయనమవుతారు. రెండు దేశాల కు మధ్య ఇంతవరకు ఉన్నత స్థాయి సందర్శన లు అనేకం చోటు చేసుకొన్నాయి. అధ్యక్షుడు శ్రీ గోతబాయా రాజపక్షే తన తొలి విదేశీ పర్యటన కు భారతదేశాన్ని ఎంపిక చేసుకొన్నారు. ఆయన ఎన్నికల లో విజయం సాధించిన వెనువెంటనే అధ్యక్ష పదవీబాధ్యతల ను స్వీకరించారు.
రక్షణ మంత్రిత్వ శాఖ
విశాఖపట్నంలో నావికాదళ ఇన్వెస్టిట్యూర్ వేడుక సందర్భంగా సాహస& విశిష్ట సేవా పతకాలను అందించనున్న నావికాదళాధిపతి
సాహస చర్యలను, నాయకత్వం, వృత్తిపరమైన విజయాలను, ఉన్నత స్థాయి సేవలను అందించిన నావికాదళ సిబ్బందిని సత్కరించేందుకు 31 మే 2023న విశాఖపట్నం నావల్ బేస్లో నావికాదళ ఇన్వెస్టిట్యూర్ సెర్మనీ -2023ను నిర్వహించనున్నారు. చీఫ్ ఆఫ్ ది నావల్ స్టాఫ్  అడ్మిరల్ ఆర్. హరికుమార్ భారత రాష్ట్రపతి తరఫున అవార్డు గ్రహీతలకు సాహస, విశిష్ట సేవా అవార్డులను ప్రదానం చేయనున్నారు.
ఈ నావల్ ఇన్వెస్టిట్యూర్ సెర్మనీని సాయంత్రంపూట నిర్వహించడం ఇదే తొలిసారి.
ఈ వేడుక సందర్భంగా రెండు నవ్ సేనా పతకాలను , 13 నవ సేవా పతకాలను , 16 విశిష్ట సేవా పతాకలను, రెండు జీవన రక్షక్ పదక్ సహా 33 అవార్డులను అందచేయనున్నారు.

ఆయుధాల మెరుగదల, ఎలక్ట్రికల్ ఇంజినీరింగ్ రంగాలలో అగ్రగామి పరిశోధన చేసిన వారికి లెఫ్టనెంట్ వికె జైన్ మెమొరియల్ స్వర్ణ పతకం, విమాన భద్రతను ప్రోత్సహించినందుకు కెప్టెన్ రవి ధర్ మెమొరియల్ స్వర్ణ పతకాన్ని కూడా సిఎన్ఎస్ అందచేస్తారు.
కార్యాచరణ యూనిట్లకు, తీర యూనిట్లకు యూనిట్ సైటేషన్లను  కూడా అందచేస్తారు.
వేడుక ప్రత్యేక కవాతుతో ప్రారంభం అవుతుంది. ఈ కవాతును భారతీయ నావికాదళానికి చెందిన పలువురు సీనియర్ అధికారులతో కలిసి అవార్డు గ్రహీత జీవిత భాగస్వాములు, కుటుంబ సభ్యులు వీక్షిస్తారు.
ఎన్ఐసిని ‘IN Youtube’ ఛానెల్  ద్వారా 31 మే 2023న సాయంత్రం 5.00 గంటల నుంచి ప్రత్యక్ష ప్రసారం చేయనున్నారు.
(Visitor Counter : 85
హోం మంత్రిత్వ శాఖ
సరిహద్దు ప్రాంతాల్లో మాదక ద్రవ్యాల అక్రమ రవాణాను అరికట్టేందుకు ప్రభుత్వం పలు చర్యలు
2021 సంవత్సరానికి సంబంధించి నేషనల్ క్రైమ్ రికార్డ్స్ బ్యూరో  ప్రచురించిన తాజా సమాచారం ప్రకారం 2019-2021 సంవత్సరంలో ఎన్.డి.పి.ఎస్ చట్టం కింద రాష్ట్రాల వారీగా మరియు డ్రగ్ల వారీగా చేపట్టిన జప్తుల వివరాలు అనుబంధం-Iలో వివరించడమైనది. సరిహద్దు ప్రాంతాలలో మాదకద్రవ్యాల అక్రమ రవాణాను అరికట్టేందుకు ప్రభుత్వం అనేక చర్యలు తీసుకుంది, వాటిలో కొన్ని ఈ కింద వివరించబడ్డాయి:
i. సరిహద్దు భద్రతా దళాలు, సశాస్త్ర సీమా బాల్ మరియు అస్సాం రైఫిల్స్ సంస్థలకు నార్కోటిక్ డ్రగ్స్ & సైకోట్రోపిక్ సబ్స్టాన్సెస్ యాక్ట్ కింద నార్కోటిక్ డ్రగ్స్ వ్యాప్తిని అడ్డుకోవడానికి తగిన అధికారం కలిగి ఉన్నాయి.
ii. అదనపు ప్రత్యేక నిఘా పరికరాలు మరియు ఇతర అందుబాటులో ఉన్న వనరులను ప్రమాదం పొంచి ఉన్న ప్రాంతాలలో మోహరించడం ద్వారా నిఘాను బలోపేతం చేయడానికి వీలుగా సరిహద్దు వెంబడి వివరణాత్మక దుర్బలత్వ మ్యాపింగ్ నిర్వహించబడుతోంది.
iii. హ్యాండ్ హెల్డ్ థర్మల్ ఇమేజర్ , నైట్ విజన్ డివైస్ , ట్విన్ టెలిస్కోప్, యుఏవీ మొదలైన నిఘా పరికరాలను ప్రభావవంతమైన ప్రాంతాలలో ఆధిపత్యం కోసం ఫోర్స్ మల్టిప్లైయర్లుగా ఉపయోగించబడుతున్నాయి. వీటితో పాటుగాలాంగ్-రేంజ్ రికనైసెన్స్ అండ్ అబ్జర్వేషన్ సిస్టమ్ , బ్యాటిల్ ఫీల్డ్ సర్వైలెన్స్ రాడార్  కూడా మోహరించారు. సీసీటీవీ/పీటీజెడ్ కెమెరాలు, ఐఆర్ సెన్సార్లు మరియు కమాండ్ మరియు కంట్రోల్ సిస్టమ్తో కూడిన ఇన్ఫ్రారెడ్ అలారంతో కూడిన ఇంటిగ్రేటెడ్ సర్వైలెన్స్ టెక్నాలజీని అంతర్జాతీయ సరిహద్దులోని ఎంపిక చేసిన ప్రాంతాలలో ఏర్పాటు చేశారు.
iv. సరిహద్దుల చుట్టూ గడియారం నిఘా నిర్వహించడం ద్వారా సరిహద్దులపై ప్రభావవంతమైన ఆధిపత్యం. అంతర్జాతీయ సరిహద్దుల వెంబడి పెట్రోలింగ్, నాకాలు చేయయడం, పరిశీలన పోస్టులను నిర్వహించడం వంటి చర్యలు చేపడుతున్నారు.
v. చీకటిగా ఉన్న సమయంలో ఆయా ప్రాంతాలలో వెలుతురు కోసం సరిహద్దు భద్రతా కంచె వెంబడి బోర్డర్ ఫ్లడ్ లైట్లను ఏర్పాటు చేయడం జరిగింది.
vi. రాష్ట్ర పోలీసు, నార్కోటిక్స్ కంట్రోల్ బ్యూరో , డైరెక్టరేట్ ఆఫ్ రెవెన్యూ ఇంటెలిజెన్స్  మొదలైన ఇతర ఏజెన్సీలతో ప్రత్యేక కార్యకలాపాలు మరియు ఉమ్మడి కార్యకలాపాలు సరిహద్దుల వెంబడి నిర్వహించబడుతున్నాయి.
vii. అంతర్జాతీయ సరిహద్దు వెంబడి కంచె, బోర్డర్ అవుట్ పోస్ట్లు , బోర్డర్ ఫ్లడ్ లైట్ల ఏర్పాటు మరియు అంతర్జాతీయ సరిహద్దులోని నదీతీర ప్రాంతాలపై ఆధిపత్యం కోసం వాటర్క్రాఫ్ట్ / బోట్లు మరియు ఫ్లోటింగ్ బీఓపీలను ఉపయోగించడం వంటివి చేపడుతున్నారు.
పై విషయాల్ని ఈ రోజు లోక్సభలో ఒక ప్రశ్నకు లిఖితపూర్వక సమాధానంగా హోం శాఖ వ్యవహారాల సహాయ మంత్రి శ్రీ నిత్యానంద రాయ్ తెలియజేశారు.
ప్రధాన మంత్రి కార్యాలయం
కార్మిక సంస్కరణల బిల్లులను ఆమోదించడాన్నిప్రధానమంత్రి ప్రశంసించారు; కార్మిక సంస్కరణలు కార్మికుల శ్రేయస్సును నిర్ధారిస్తాయనీ, ఆర్థిక వ్యవస్థను పెంచుతాయనీ, ప్రధానమంత్రి పేర్కొన్నారు.
కార్మిక సంస్కరణల బిల్లులను ఈ రోజు పార్లమెంటు ఆమోదించడాన్ని, ప్రధానమంత్రి శ్రీ నరేంద్ర మోదీ ప్రశంసించారు.
ఈ విషయమై, ప్రధానమంత్రి వరుస ట్వీట్లు చేస్తూ, "దీర్ఘకాలంగా మరియు ఎంతో ఆసక్తిగా ఎదురుచూస్తున్న కార్మిక సంస్కరణలను పార్లమెంటు ఆమోదించింది. ఈ సంస్కరణలు కష్టపడి పనిచేసే మన కార్మికుల శ్రేయస్సును నిర్ధారిస్తాయి, వారి ఆర్థికాభివృద్ధికి దోహదపడతాయి. అవి, ‘కనీస ప్రభుత్వం, గరిష్ట పాలన’ కు ప్రకాశవంతమైన ఉదాహరణలు.
కొత్త కార్మిక నియమాలు, కనీస వేతనాలు మరియు వేతనాలను సకాలంలో చెల్లించడాన్ని విశ్వవ్యాప్తం చస్తాయి. కార్మికుల వృత్తి భద్రతకు ప్రాధాన్యత ఇస్తాయి. మెరుగైన పని వాతావరణానికి ఈ సంస్కరణలు దోహదం చేస్తాయి, ఇవి ఆర్థిక వృద్ధి వేగాన్ని పెంచుతాయి.
కార్మిక సంస్కరణలు ‘సులభతర వ్యాపారాన్ని’ నిర్ధారిస్తాయి. సమ్మతిని, రెడ్-టాపిజం మరియు ‘ఇన్స్పెక్టర్ రాజ్’ లను తగ్గించడం ద్వారా సంస్థలను శక్తివంతం చేయడానికి ఇవి భవిష్యత్ చట్టాలు. కార్మికుల మరియు పరిశ్రమల యొక్క మంచి కోసం సాంకేతిక శక్తిని ఉపయోగించుకోవటానికి, ఈ సంస్కరణలు ప్రయత్నిస్తాయి." అని పేర్కొన్నారు.
ఆర్థిక మంత్రిత్వ శాఖ
ఆదాయం పై పన్నుల కు సంబంధించి ఆర్థిక ఎగవేత ను నిరోధించడం మరియు రెండు సార్లు పన్ను విధింపు ను నివారించడం కోసం భారతదేశాని కి మరియు శ్రీ లంక కు మధ్య ఒప్పందాన్ని సవరించే ప్రోటోకాల్ కు ఆమోదం తెలిపిన మంత్రిమండలి
ఆదాయం పై పన్నుల కు సంబంధించి ఆర్థిక ఎగవేత ను నిరోధించడం మరియు రెండు పర్యాయాలు పన్ను విధించడాన్ని నివారించడం కోసం భారతదేశాని కి మరియు శ్రీ లంక కు మధ్య ఒప్పందాన్ని సవరించే ప్రోటోకాల్ పై సంతకాల కు మరియు సంబంధిత అనుమోదాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది.
ప్రభావం:
రెండు సార్లు పన్ను విధింపు నివారక ఒప్పందం లో ఒక సాధారణ దుర్వినియోగ వ్యతిరేక నిబంధన అయిన ప్రిన్సిపల్ పర్పస్ టెస్ట్ ను చేర్చడం, అలాగే పీఠిక యొక్క పాఠం లో మార్పు చేయడం వల్ల అంతిమం గా పన్నుల నియమావళి లో గల అంతరాల ను మరియు అపసవ్యతల ను సొమ్ము చేసుకొనేటటువంటి పన్ను ప్రణాళిక వ్యూహాల ను నిరోధించడాని కి వీలవుతుంది.
వివరాలు:
- భారతదేశాని కి మరియు శ్రీ లంక కు మధ్య ప్రస్తుతం అమలవుతున్న డిటిఎఎ పై 2013వ సంవత్సరం జనవరి 22వ తేదీన సంతకాలయ్యాయి. ఇది 2013వ సంవత్సరం అక్టోబరు 22వ తేదీ న అమలు లోకి వచ్చింది.
- భారతదేశం మరియు శ్రీ లంక ఇన్క్లూసివ్ ఫ్రేమ్ వర్క్ లో సభ్యత్వ దేశాలు గా ఉన్నాయి. ఈ కారణం గా ఇన్క్లూసివ్ ఫ్రేమ్ వర్క్ లో సభ్యత్వం కలిగివున్న దేశాల తో డిటిఎఎ ల విషయం లో నిర్దేశించిన జి-20 ఒఇసిడి బిఇపిఎస్ కార్యాచరణ నివేదిక ల తాలూకు కనీస ప్రమాణాల ను భారతదేశం మరియు శ్రీ లంక అమలు పరచవలసిన అగత్యం ఉన్నది. బిఇపిఎస్ 6 తాలూకు కనీస ప్రమాణాల ను ద్వైపాక్షిక ఒప్పందం ద్వారా గాని, లేదా మల్టి లేటరల్ కన్ వెన్ శన్ టు ఇంప్లిమెంట్ టాక్స్ ట్రీటీ రిలేటెడ్ మెజర్స్ టు ప్రివెంట్ బేస్ ఈరోజన్ ఎండ్ ప్రాఫిట్ శిఫ్టింగ్  ద్వారా గాని పాటించేందుకు వీలు ఉన్నది.
- భారతదేశం ఎమ్ఎల్ఐ యొక్క సంతకందారు దేశం గా ఉన్నది. అయితే, శ్రీ లంక మాత్రం ప్రస్తుతాని కి ఎమ్ఎల్ఐ లో ఒక సంతకందారు దేశం గా లేదు. కాబట్టి, ఇండియా-శ్రీ లంక డిటిఎఎ ను ద్వైపాక్షిక సవరణ కు లోను చేయవలసిన అవసరం ఉంది. తద్వారా పీఠిక లో మార్పు చేయడం, అలాగే ప్రిన్సిపల్ పర్పస్ టెస్ట్  నిబంధనల ను చొప్పించేందుకు చొరవ ను తీసుకోవలసివున్నది. ఇలా చేయడం ద్వారా జి-20 ఒఇసిడి బేస్ ఈరోజన్ ఎండ్ ప్రాఫిట్ శిఫ్టింగ్  ప్రోజెక్టు లో భాగం గా పేర్కొన్న ఒడంబడిక కు సంబంధించిన కనీస ప్రమాణాల ను పాటించడానికి మార్గం సుగమం అవుతుంది.
పూర్వరంగం:
రెండు సార్లు పన్ను విధింపు నివారక ఒప్పందం పై భారతదేశాని కి మరియు శ్రీ లంక కు మధ్య 2013వ సంవత్సరం జనవరి 22వ తేదీ న సంతకాలు జరిగాయి. ఈ ఒప్పందం 2013వ సంత్సరం అక్టోబరు 22వ తేదీ న అమలులోకి వచ్చింది. భారతదేశం మరియు శ్రీ లంక ఇన్క్లూసివ్ ఫ్రేమ్ వర్క్ లో సభ్యత్వ దేశాలు గా ఉన్నాయి. ఈ కారణం గా ఇన్క్లూసివ్ ఫ్రేమ్ వర్క్ లో భాగం పంచుకొన్న దేశాల తో డిటిఎఎ ల విషయం లో నిర్దేశించిన జి-20 ఒఇసిడి బిఇపిఎస్ కార్యాచరణ నివేదిక ల తాలూకు కనీస ప్రమాణాల ను భారతదేశం మరియు శ్రీ లంక అమలు పరచవలసిన అగత్యం ఉన్నది. బిఇపిఎస్ 6 తాలూకు కనీస ప్రమాణాల ను ద్వైపాక్షిక ఒప్పందం ద్వారా గానీ, లేదా మల్టీ లేటరల్ కన్వెన్శన్ టు ఇంప్లిమెంట్ టాక్స్ ట్రీటీ రిలేటెడ్ మెజర్స్ టు ప్రివెంట్ బేస్ ఈరోజన్ ఎండ్ ప్రాఫిట్ శిఫ్టింగ్  ద్వారా గానీ పాటించేందుకు వీలున్నది. భారతదేశం ఎమ్ఎల్ఐ పై సంతకం చేసింది.(Visitor Counter : 131
ప్రధాన మంత్రి కార్యాలయం
ముఖ్య విజ్ఞానశాస్త్ర సంస్థల తో సమావేశాన్ని గురించి ట్వీట్ లలో వివరించిన ప్రధాన మంత్రి
కేంద్రం నిధుల తో నడుస్తున్న సాంకేతిక సంస్థల కు చెందిన 100 మంది కి పైగా డైరెక్టర్ ల తో ప్రధాన మంత్రి శ్రీ నరేంద్ర మోదీ తాను నిర్వహించిన సమావేశం ముగిశాక, దేశం లోని ప్రముఖ సైన్స్, టెక్నాలజీ సంస్థలు ఆ సమావేశం లో ఇచ్చిన నివేదికల వివరాలను ప్రజలకు తెలియజేశారు. ప్రధాన మంత్రి తన ట్వీట్ లలో ఐఐఎస్సి బెంగళూరు, ఐఐటి ముంబయి, ఐఐటి చెన్నై, ఐఐటి కాన్ పుర్ లను గురించి పేర్కొన్నారు.
అనేక ట్వీట్ లలో ప్రధాన మంత్రి ఇలా పేర్కొన్నారు:
ప్రముఖ ఐఐటి లకు చెందిన డైరెక్టర్ లతో, @iiscbangalore డైరెక్టర్ లతో ఒక చక్కని సంభాషణ చోటు చేసుకొంది. ఈ సంభాషణ క్రమం లో - పరిశోధన, అభివృద్ధి, నూతన ఆవిష్కరణలు, యువత లో విజ్ఞానశాస్త్రానికి ఆదరణ మరింత పెరిగేటట్లు చూడటం వంటి అంశాల లో భారతదేశాన్ని ఒక కేంద్రం గా తీర్చిదిద్దడం సహా అనేక అంశాల పైన - మేం మా అభిప్రాయాల ను వ్యక్తం చేసుకొన్నాం.
రోబోటిక్స్, గణితశాస్త్ర అధ్యాపకులకు/విజ్ఞానశాస్త్ర గురువుల కు శిక్షణ ను ఇవ్వడం వంటి విద్య రంగ సంబంధి కృషి, కోవిడ్-19 తాలూకు పని ల వంటి అంశాల లోను, పరిశోధన, అభివృద్ధి  సంబంధిత కార్యక్రమాల పై @iiscbangalore వారు వారి కీలక ప్రయాసల ను గురించిన ఒక ఆసక్తిదాయకమైన సమర్పణ ను అందించారు. ‘ఆత్మనిర్భర్ భారత్’ దార్శనికత లో ఆరోగ్య రంగానికి పెద్దపీట వేయవలసిన అవసరం ఎంతైనా ఉందని వారు స్పష్టం చేశారు.
నైట్రోజన్ జనరేటర్ ను ఆక్సీజన్ జనరేటర్ గా మార్చడం లో, కేన్సర్ చికిత్స కోసం ఉద్దేశించిన సెల్ థెరపీ పరంగా @iitbombay సాంకేతిక విజ్ఞాన రంగం లో సలిపిన విస్తృత కృషి తాలూకు వివరాల తో పాటు ఎల్ఎఎస్ఇ ప్రోగ్రాము ను, ఇంకా- డిజిటల్ హెల్థ్, ఎఐ, డేటా సైన్స్- లలో మాస్టర్స్ కోర్సు లను మొదలుపెట్టడం వంటి విద్యా రంగ సంబంధి నూతన ఆవిష్కరణల ను గురించి కూడా తెలుసుకొని నేను సంతోషించాను.
కోవిడ్ ప్రభావాన్ని తగ్గించే దిశ లో ఒక మాడ్యులర్ హాస్పిటల్ ను ఏర్పాటు చేసినట్లు, వ్యాధి తీవ్రత ఎక్కువగా ఉన్న ప్రాంతాల ను ముందస్తు గా అంచనా వేయడం, అనేక విభాగాల లో వారు చేపట్టిన పరిశోధన లు, ప్రోగ్రామింగ్ లోను, డేటా సైన్స్ లోను ఆన్ లైన్ మాధ్యమం ద్వారా బిఎస్సి ని ప్రవేశ పెట్టినట్లు @iitmadras కు చెందిన దళమొకటి తెలియ జేశారు. భారతదేశం అంతటా డిజిటల్ కవరేజీ ని పెంచే విషయం పైన సైతం వారు శ్రమిస్తున్నారు.
బ్లాక్ చైన్ టెక్నాలజీస్, గాలి నాణ్యత పర్యవేక్షించడం, ఎలక్ట్రానిక్ ఫ్యూయల్ ఇన్జెక్శన్స్ తో పాటు మరిన్ని విషయాల లో వినూత్న పరిశోధన కు, నూతన ఆవిష్కరణ లకు ఒక కేంద్రం గా @IITKanpur తయారవుతూ ఉండటాన్ని చూసి గర్వపడ్డాను. స్టార్ట్-అప్స్ కు అందిస్తున్న సమర్థన ను, వృత్తి నిపుణుల లో నైపుణ్యాల మెరుగుదలకు పూనుకోవడం అనేవి భారతదేశం లో యువ శక్తి కి ఎంతో మేలు చేయగలవు.
సమావేశం తాలూకు మరిన్ని వివరాల కోసం
https://pib.gov.in/PressReleseDetail.aspx?PRID=1733638
అనే లింకు ను సందర్శించగలరు.(
కార్పొరేట్ వ్యవహారాల మంత్రిత్వ శాఖ
దేశంలో 2018-2021 మధ్య 2,38,223 డొల్ల కంపెనీలను గుర్తించిన ప్రభుత్వం
కంపెనీల చట్టంలో ‘డొల్ల కంపెనీ’ అనే పదానికి నిర్వచనమేదీ లేదు... అందువల్ల సాధారణంగా దైనందిన వ్యాపార నిర్వహణ లేదా నిర్దిష్ట ఆస్తులు లేని కంపెనీలను ఇలా వ్యవహరిస్తారు. కొన్ని సందర్భాల్లో పన్ను ఎగవేత, నగదు తరలింపు, రహస్య యాజమాన్యం, బినామీ ఆస్తులు తదితర చట్టవిరుద్ధ ప్రయోజనాల కోసం ఉద్దేశించబడినవిగా పరిగణిస్తారు. ఈ మేరకు కేంద్ర కార్పొరేట్ వ్యవహారాల శాఖ సహాయమంత్రి శ్రీ రావు ఇందర్జీత్ సింగ్ రాజ్యసభలో ఇవాళ ఒక ప్రశ్నకు లిఖితపూర్వక సమాధానమిచ్చారు.
ఇటువంటి ‘డొల్ల కంపెనీల’ వ్యవహారాల పర్యవేక్షణకు ప్రభుత్వం ఒక ప్రత్యేక కార్యాచరణ బలగాన్ని  ఏర్పాటు చేసిందని మంత్రి సభకు వెల్లడించారు. ఈ బాధ్యతల నిర్వహణలో భాగంగా డొల్ల కంపెనీల గుర్తింపులో అప్రమత్తతకు వీలుగా కొన్ని ‘ఎర్ర జెండా’  సూచీలను ‘ఎస్టీఎఫ్’ సిఫారసు చేసిందని తెలిపారు. తదనుగుణంగా గడచిన మూడేళ్లుగా అటువంటి డొల్ల కంపెనీలను గుర్తించి మూసివేసేందుకు ప్రభుత్వం ప్రత్యేక కార్యాచరణను చేపట్టిందని చెప్పారు. ఈ మేరకు దేశంలోని వివిధ రాష్ట్రాలు/కేంద్రపాలిత ప్రాంతాల్లో చట్టంలోని సెక్షన్ 248 కింద మూసివేసిన కంపెనీల జాబితాను మంత్రి సభకు సమర్పించారు. అది కిందివిధంగా ఉంది:
|
|
రాష్ట్రం/కేంద్రపాలిత ప్రాంతం పేరు
|
|
మూసివేసిన కంపెనీల సంఖ్య
|
|
2018 నుండి 2021 జూన్ వరకు
|
|
ఆర్ఓసీ- అహ్మదాబాద్
|
|
9243
|
|
ఆర్ఓసీ-అండమాన్
|
|
41
|
|
ఆర్ఓసీ-బెంగళూరు
|
|
11185
|
|
ఆర్ఓసీ-చండీగఢ్
|
|
4908
|
|
ఆర్ఓసీ-చెన్నై
|
|
11217
|
|
ఆర్ఓసీ-ఛత్తీస్గఢ్
|
|
947
|
|
ఆర్ఓసీ-కోయంబత్తూర్
|
|
2992
|
|
ఆర్ఓసీ-కటక్
|
|
3731
|
|
ఆర్ఓసీ-ఢిల్లీ
|
|
45595
|
|
ఆర్ఓసీ-ఎర్నాకుళం
|
|
9189
|
|
ఆర్ఓసీ-గోవా
|
|
597
|
|
ఆర్ఓసీ-గ్వాలియర్
|
|
4920
|
|
ఆర్ఓసీ-హిమాచల్ప్రదేశ్
|
|
858
|
|
ఆర్ఓసీ-హైదరాబాద్
|
|
20488
|
|
ఆర్ఓసీ-జైపూర్
|
|
9222
|
|
ఆర్ఓసీ-జమ్ము
|
|
393
|
|
ఆర్ఓసీ-జార్ఖండ్
|
|
1848
|
|
ఆర్ఓసీ-కాన్పూర్
|
|
15803
|
|
ఆర్ఓసీ-కోల్కతా
|
|
15022
|
|
ఆర్ఓసీ-ముంబై
|
|
52869
|
|
ఆర్ఓసీ-పాట్నా
|
|
4683
|
|
ఆర్ఓసీ-పాండిచ్చేరి
|
|
191
|
|
ఆర్ఓసీ-పూణె
|
|
5552
|
|
ఆర్ఓసీ-షిల్లాంగ్
|
|
1256
|
|
ఆర్ఓసీ-ఉత్తరాఖండ్
|
|
555
|
|
ఆర్ఓసీ-విజయవాడ
|
|
4918
|
|
మొత్తం
|
|
238223
ఉప రాష్ట్రపతి సచివాలయం
పరస్పర సోదర భావనతో నవభారత నిర్మాణంలో ప్రతి ఒక్కరూ భాగస్వాములు కావాలి – ఉపరాష్ట్రపతి
• కర్ణాటక రాజ్ భవన్ లో ఉపరాష్ట్రపతి రక్షాబంధన్ వేడుకలు
• ఉపరాష్ట్రపతికి రాఖీలు కట్టిన చిన్నారులు
పరస్పర సోదర భావనతో నవభారత నిర్మాణంలో ప్రతి ఒక్కరూ భాగస్వాములు కావాలని గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు పిలుపునిచ్చారు. ప్రస్తుతం కర్ణాటక పర్యటనలో ఉన్న ఆయన, బెంగళూరు రాజ్ భవన్ లో రక్షాబంధన్ వేడుకలు జరుపుకున్నారు. నగరంలోని పలు పాఠశాలలకు చెందిన చిన్నారులు ఉపరాష్ట్రపతికి రాఖీలు కట్టి, అనంతరం రక్ష తిలకాన్ని దిద్దారు. వారందరికీ ఆయన రక్షాబంధన్ శుభాకాంక్షలు తెలిపారు.
ఈ సందర్భంగా మాట్లాడిన ఉపరాష్ట్రపతి, వసుధైవ కుటుంబ భావనను భారతదేశం బలంగా నమ్మిందని, ఇదే భావనను జీవితానికి అన్వయించుకుని దేశాభివృద్ధిలో ప్రతి ఒక్కరూ భాగస్వాములు కావాలని సూచించారు. రక్తం పంచుకుని పుట్టిన వారు మాత్రమే సోదరులు, సోదరిమణులు కాదని, సమాజంలోని ప్రతి ఒక్కరినీ సోదర భావనతో చూసే వ్యక్తిత్వాన్ని యువత పెంపొందించుకోవాలని దిశా నిర్దేశం చేశారు. ఈ భావన ద్వారా సమాజంలో అక్కడక్కడా నెలకొన్న వివక్షను పారద్రోలి, ఆత్మనిర్భర భారత నిర్మాణంలో యువత భాగస్వామ్యం వహించాలని సూచించారు.
ప్రధాన మంత్రి కార్యాలయం
ఆసియా క్రీడలు 2023 లో పురుషుల 1500 మీటర్ల ఫైనల్స్లో కాంస్య పతకాన్ని సాధించిన జిన్సన్ జాన్సన్ ని అభినందించిన ప్రధాన మంత్రి
హాంగ్జౌలో జరుగుతున్న ఆసియా క్రీడలు 2022లో పురుషుల 1500 మీటర్ల ఫైనల్స్లో కాంస్య పతకాన్ని గెలుచుకున్న జిన్సన్ జాన్సన్ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఎక్స్ మాధ్యమంలో చేసిన పోస్ట్ లో... “గ్రాండ్ స్టేజ్పై కాంస్యంతో రాణించిన పురుషుల 1500 మీటర్ల ఫైనల్స్లో జిన్సన్ జాన్సన్ అత్యుత్తమ ప్రదర్శన కనబరిచినందుకు గొప్ప ప్రశంసలు.ఆయన ఎప్పుడూ కొత్త కీర్తి శిఖరాలను అధిరోహించాలని ప్రధాని ఆకాంక్ష వ్యక్తం చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రముఖ ఆంకాలజిస్ట్ డాక్టర్ అశోక్ వైద్ సంకలనం చేసిన కాన్సర్ పై పుస్తకాన్ని వర్చ్యువల్ కార్యక్రమంలో ఆవిష్కరించిన కేంద్ర మంత్రి డాక్టర్ జితేంద్ర సింగ్
ప్రఖ్యాత ఆంకాలజిస్ట్, పద్మశ్రీ గ్రహీత డాక్టర్ అశోక్ కె. వైద్ డిఎం  సంకలనం చేసిన క్యాన్సర్ గురించి ఒక పుస్తకాన్ని ఈ రోజు నుండి ఇక్కడ ప్రారంభమయ్యే ఆంకాలజీపై 3-రోజుల వర్చువల్ కాన్ఫెరెన్క్ లో కేంద్ర మంత్రి డాక్టర్ జితేంద్ర సింగ్ విడుదల చేశారు. డాక్టర్ జితేంద్ర సింగ్ స్వయానా ప్రముఖ డయాబెటాలిజిస్టు, వైద్య వృత్తిలో ఉన్నవారు.
భారతదేశంలో మారుతున్న వ్యాధి రూపురేఖల గురించి డాక్టర్ జితేంద్ర సింగ్ మాట్లాడుతూ, డయాబెటిస్ మెల్లిటస్, హైపర్టెన్షన్, కరోనరీ హార్ట్ డిసీజ్, క్యాన్సర్ వంటి రుగ్మతల పెరుగుదలతో గత రెండు దశాబ్దాలుగా సంక్రమణ వ్యాధుల నుండి సంక్రమించని వ్యాధులకు గణనీయమైన మార్పు జరిగింది. . ఇంతలో, హఠాత్తుగా కోవిడ్ మహమ్మారి చుట్టముట్టింది. ఇది విభిన్న వ్యాధులతో బాధపడుతున్న వ్యక్తులకు మరింత హానికరంగా ఉందని నిరూపితమైంది. డాక్టర్ జితేంద్ర సింగ్ మాట్లాడుతూ, క్యాన్సర్ వ్యాప్తి దేశవ్యాప్తంగా వేగంగా పెరిగింది, వివిధ అవయవాలను ప్రభావితం చేస్తుంది. ఉదాహరణకు, జమ్మూ & కాశ్మీర్లో, ముఖ్యంగా లోయలో, జీర్ణశయాంతర, ఊపిరితిత్తుల క్యాన్సర్లు ఎక్కువగా ఉన్నాయి, ఈశాన్య ప్రాంతంలో తల, మెడ క్యాన్సర్లు అత్యధికంగా ఉన్నాయి. ప్రధానమంత్రి నరేంద్ర మోడీ ప్రారంభించిన జాతీయ డిజిటల్ హెల్త్ మిషన్ గురించి అయన ప్రస్తావిస్తూ, ప్రతి భారతీయ పౌరుడికి ఇది నిరంతరాయంగా సమాచార ప్రవాహాన్ని, నవీకరించబడిన ఆరోగ్య సంరక్షణను సులభతరం చేయడానికి ఒక ప్రత్యేకమైన ఆరోగ్య గుర్తింపును అందించబోతోందని అన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 95 లక్షల మైలురాయి దాటిన కోలుకున్నకోవిడ్ బాధితుల సంఖ్య
ప్రపంచంలోనే అత్యధికంగా 95.40% చేరిన కోలుకున్నవారి శాతం
చికిత్సలో ఉన్నవారి సంఖ్య 3.13 లక్షలకు తగ్గుదల
ప్రపంచాన్ని వణికిస్తూ వస్తున్న కోవిడ్ మహమ్మారి మీద జరుగుతున్న పోరులో భారతదేశం ఈ రోజు మరో మైలురాయి లాంటి విజయాన్ని నమోదు చేసుకుంది. కోలుకుంటున్నవారి సంఖ్య పెద్ద ఎత్తున పెరుగుతూనే ఉంది. ఇప్పటివరక్కు కోలుకున్న కోవిడ్ బాధితుల సంఖ్య 95 లక్షలు దాటి నేటికి 95,20,827 అయింది.
కోలుకున్నవారి సంఖ్యకూ, ఇంకా చికిత్సలో ఉన్నవారి సంఖ్యకూ మధ్య తేడా విస్తృతమవుతూనే ఉంది. చికిత్సపొందుతూ ఉన్నవారికంటే కోలుకున్నవారు 92 లక్షలకు పైబడి 92,06,996 మంది అయ్యారు. కోలుకున్నశాతం 95.40% చేరుకుంది. ఇంత పెద్ద శాతంలో కోవిడ్ బాధితులు కోలుకున్న కొద్ది దేశాలలో భారత్ ఒకటి. మొత్తం కోలుకున్నవారు ప్రస్తుతం చికిత్సలో ఉన్నవారికి 30 రెట్లు కావటం మరో విశేషం. దేశంలో ప్రస్తుతం 3,13,831 మంది చికిత్స పొందుతూ ఉండగా మొత్తం నమోదైన పాజిటివ్ కేసులలో వీరి వాటా కేవలం 3.14% మాత్రమే.
రోజూ నమోదవుతున్న కొత్త కేసులకంటే రోజూ కోలుకుంటున్నవారే ఎక్కువగా ఉండటంతో చికిత్సలో ఉన్నవారి సంఖ్య తగ్గుతూ వస్తోంది. గత 24గంటలలో కొత్తగా 22,890 మంది మాత్రమే కోవిడ్ బారినపడ్డారు. అదే సమయంలో దేశంలో 31,087 మంది కోలుకున్నారు. ఇలా కొత్తగా నమోదైన పాజిటివ్ కేసులకంటే కోలుకున్నవారి సంఖ్య ఎక్కువగా ఉండటం గత 21 రోజులుగా సాగుతూ ఉంది.
దేశంలో మొత్తం కోలుకున్నవారిలో 52%  మంది కేవలం ఐదు రాష్టాలకు చెందినవారే.
కొత్తగా కోలుకున్నవారిలో 75.46% మంది కేవలం 10 రాష్ట్రాలు, కేంద్రపాలిత ప్రాంతాలకు చెందినవారు. వీరిలో కేరళలో గరిష్ఠంగా 4,970 మంది కోలుకోగా, 4,358 మంది మహారాష్టలోను, 2,747 మంది పశ్చిమ బెంగాల్ లోను కోలుకున్నట్టు తేలింది.
కొత్త కేసులలో 76.43% మంది 10 రాష్ట్రాలు, కేంద్ర పాలిత ప్రాంతాలకు చెందినవారు. కేరళలో అత్యధికంగా 4,969 కొత్త కేసులు రాగా, ఆ తరువాత స్థానాల్లో పశ్చిమ బెంగాల్ , చత్తీస్ గఢ్  ఉన్నాయి.
గత 24 గంటలలో 338 మంది కోవిడ్ బాధితులు మరణించారు. అందులో 10 రాష్ట్రాలు, కేంద్రపాలిత ప్రాంతాల్లోనే 75.15% మరణాలు సంభవించాయి. మహారాష్ట్రలో అత్యధికంగా 65 మరణాలు నమోదు కాగా పశ్చిమ బెంగాల్ లో 44మంది, ఢిల్లీలో 35మంది చనిపోయారు.
భారత దేశంలో రోజువారీ మరణాల సంఖ్య గణనీయంగా తగ్గింది. గత 13 రోజులుగా మరణాల సంఖ్య 500 లోపే ఉంటూ వస్తోంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
పరీక్ష షెడ్యూల్ ప్రకటనపై స్పష్టతనిచ్చిన ఎస్ఎస్సీ
- పీఎం కేర్స్ నిధికి ఒక రోజు జీతాన్ని విరాళంగా ఇవ్వనున్న ఎస్ఎస్సీ అధికారులు, సిబ్బంది
కరోనా వైరస్ మహమ్మారి వ్యాప్తి నేపథ్యంలో పరిస్ధితిని సమీక్షించేందుకు గాను స్టాఫ్ సెలక్షన్ కమిషన్  ఒక ప్రత్యేక సమావేశం ఏర్పాటు చేసింది. సామాజిక దూరం నిబంధనలతో సహా ప్రస్తుతం ఉన్న లాక్డౌన్ పరిమితుల దృష్ట్యా.. దేశంలోని వివిధ ప్రాంతాల నుండి ప్రయాణించి అభ్యర్థులు హాజరుకావాల్సిన వివిధ పరీక్షల తేదీలను గురించి ఎప్పటికప్పుడు సమీక్షించి నిర్ణయం తీసుకోవాలని కమిషన్ నిర్ణయించింది. కంబైన్డ్ హయ్యర్ సెకండరీ  స్థాయి పరీక్ష  2019, జూనియర్ ఇంజినీర్  పరీక్ష, 2019, స్టెనోగ్రాఫర్ గ్రేడ్ 'సి' & 'డి' పరీక్ష, 2019, కంబైన్డ్ హయ్యర్ సెకండరీ లెవల్ ఎగ్జామినేషన్, 2018కి సంబంధించిన నైపుణ్యత టెస్ట్ల నిర్వహణకు సంబంధించిన తాజా తేదీలపై కమిషన్ మే 3తో ముగియనున్న రెండో దశ లాక్డౌన్ తరువాత నిర్ణయం తీసుకోనుంది. ఈ పరీక్షల రీషెడ్యూల్ చేసిన తేదీలు కమిషన్ వెబ్సైట్లలో మరియు కమిషన్ యొక్క ప్రాంతీయ / ఉప ప్రాంతీయ కార్యాలయాలలో నోటిఫై చేయనున్నారు. ఇతర పరీక్షల షెడ్యూల్ను అనుసరించి కమిషన్ నోటిఫై చేసిన వార్షిక పరీక్షల క్యాలెండర్ను తదుపరి సమీక్షించనున్నారు. ప్రస్తుత విపత్కర పరిస్థితుల్లో సర్కారుకు ఆర్థిక తోడ్పాటును అందించేందుకు గాను ఎస్ఎస్సీకి చెందిన అధికారులు, సిబ్బంది పీఎం సిటిజెన్ అసిస్టెన్స్ అండ్ రిలీఫ్ ఇన్ ఎమర్జెన్సీ సిట్యువేషన్ నిధికి  తమ ఒక్క రోజు జీతాన్ని విరాళంగా అందించాలని నిర్ణయించారు.
(